চেরুকুরি রাজকুমার আজাদ
চেরুকুরি রাজকুমার আজাদ (ইংরেজি: Azad; ১৯৫২ – ১ জুলাই ২০১০) ছিলেন নিষিদ্ধঘোষিত ভারতের কমিউনিস্ট পার্টি (মাওবাদী)র প্রবীণ সদস্য, পার্টির কেন্দ্রীয় পলিটব্যুরো সদস্য এবং পার্টির মুখপাত্র। ২০১০ সালের ১ জুলাই মহারাষ্ট্রের সীমান্তের নিকটে অন্ধ্র প্রদেশের পুলিশ তাকে আদিলাবাদ জেলার সরকাপল্লীতে হত্যা করে।[তথ্যসূত্র প্রয়োজন] তিনি মাঠ-কৌশলে বিশেষজ্ঞ এবং ভাবাদর্শের জন্য আদর্শ ছিলেন। আজাদ ১৯৭৯ সালে গোপন জীবনে চলে যান। তিনি ১৯৭৫ এবং ১৯৭৮ সালে গ্রেপ্তার হয়েছিলেন এবং জামিনে বেরিয়ে আসেন। মৃত্যুর পূর্বে তার মাথার উপর ১২ লাখ রুপির পুরস্কারের ঘোষণা ছিলো। তিনি কোরুকন্ড সৈনিক স্কুল এবং জাতীয় ইন্সটিটিউট অফ টেকনোলজি, ওয়ারাংগালের ছাত্র ছিলেন। যোগ দিয়েছিলেন বিপ্লবী ছাত্র ইউনিয়নে যেটি ছিল অনেক নকশালবাদীদের জন্মভূমি।